Sukuseuran Heikel-Heikinheimo ry:n toimintakertomus vv. 2017-2018

Jäsenistöstä ja hallinnosta
Sukuseuran jäsenmäärä oli toimikauden lopussa 70  henkeä, joista 3 kunniajäsentä (Erik Allardt, Yrjänä Heikinheimo sekä Miika Heikinheimo), 24 ainaisjäsentä ja vuonna 2017 jäsenmaksunsa maksaneita 36 ja vuonna 2018 jäsenmaksunsa maksaneita yhteensä 28 henkilöä.   
Sukuseuran hallituksen jäseninä toimivat  vuoden 2017 alussa Noormarkussa 22.8.2015 järjestetyssä vuosikokouksessa valitut seuraavat henkilöt: puheenjohtajana Leena Ruskomaa (7 e), varapuheenjohtajana Nanna Katavisto (7 e), sihteerinä Hannele Rajamäki  (7 d) ja jäseninä Liisa Huovinen (3 h)  Jamima Löfström (3 h), Fred Sundwall (9 f) sekä Kari Airenne (3 c). 
Vanajalinnassa 26.-27.8.2017 järjestetyssä sukukokouksessa seuran puheenjohtajaksi valittiin Laura Reinilä (7 e) ja varapuheenjohtajaksi Leena Ruskomaa (7 e). Seuran sihteerinä jatkaa Hannele Rajamäki ja jäseninä jatkavat Liisa Huovinen, Jamima Löfström, Fred Sundwall ja Kari Airenne.
Hallitukset ovat kokoontuneet kaudella 1.1.2017- 31.12.2018  yhteensä yhdeksän kertaa, joista kokouksia on ollut 1.1.- 27.8.2017 yhteensä kaksi (8.1. ja 29.3.2017) sekä kaudella 27.8.2017 - 31.12.2018 seitsemän (27.9., 1.11. ja 29.11. 2017 sekä 28.3., 8.5., 24.9. ja 9.11.2018)
Vanajalinnan sukukokouksessa valittiin toiminnantarkastajaksi uudelleen Paavo Norlamo (9 c). Sukuseuran palkkaaman rahaston ja jäsenrekisterin hoitajana on toiminut  Eva Hyvönen.

Sukuseuran toiminnasta
Sukuseura on järjestänyt perinteidensä mukaisesti vuosittain kaksi tapaamista:  Heikinpäivän lounaan pääkaupunkiseudulla sekä kesäretken. 
Tammikuussa 2017 Heikinpäivän tapaaminen järjestettiin lauantaina 21.1.2017 Helsingin Kalliossa sijaitsevassa  Kalliolan setlementissä, missä settlementtiliikkeen historiaa ja monipuolista toimintaa esittelivät Leena Ruskomaan lisäksi Kalliola opiston rehtori  Ilona Maaperä.  Tutustumiskäyntiä seurasi lounas läheisessä Zorbas-ravintolassa. - Heikinpäivän viettoon osallistui  22  henkilöä.
Sukukokous järjestettiin 26.-27.8.2017  Harvialan Vanajalinnassa. Ennen ja jälkeen kokouksen tutustuttiin kiertoajelulla Hämeenlinnan nähtävyyksiin  - Hämeen linnaan ja siellä olleeseen "Pyhät ja pahat"-näyttelyyn, Aulangon luonnonpuistoon ja näköalatorniin sekä Sibelius-museoon ja läheiseen Sibelius-puistoon.  Kiertoajelulla Kaarina Löfström (3 h) esitteli suunnittelemansa vuonna 1971 rakennetun paloaseman.  Yhteiset ateriat nautittiin Hämeenlinnan Piparkakkutalossa sekä Vanajalinnan ravintolassa.  Lähtökahvit juotiin Hämeenlinnan torilla sijaitsevassa  Laurell- kahvilassa.  - Sukukokoukseen osallistui yhteensä 27   henkilöä, joista kaksi oli lapsia.
Tammikuussa 2018 Heikinpäivää vietettiin  20.1.2018  Vantaan Vaaralassa sijaitsevassa Fazerin tuotantolaitoksessa, missä tutustuttiin buffet-lounaan jälkeen Fazerin historiaan ja tuotantoon sekä tehtiin ostoksia Fazerin kaupassa. Tapahtumaan osallistui yhteensä  19  henkilöä.
Kesäretki suuntautui lauantaina 18.8.2018 Raaseporiin ja Mustion kartanoon.  Ensiksi tutustuttiin Göran Schildtin (9 a)  museoon sekä Villa Schildtiin ulkoapäin sekä Tammisaaren museokorttelin eri näyttelyihin.  Lounas nautittiin ravintola Knipanissa, missä Jukka Heikinheimo esitteli DNA-tutkimuksen soveltamista sukututkimukseen.  Iltapäivällä vierailtiin vauhdikkaan oppaan johdattamina Mustion linnassa, missä juotiin lähtökahvit. ja tehtiin ostoksia linnan kaupasta. - Retkelle osallistui kaikkiaan 15 seuran jäsentä.

Seuran tiedotteista
Hallitus on lähettänyt jäsenistölle tiedotteita postitse ja sähköpostitse suomen- ja ruotsinkielisinä versioina kahdesti vuodessa - keväisin ja syksyisin - kertoen niissä tulevista tapahtumista.  Tiedotteiden postittamista vähennettiin vuoden 2018 kuluessa sen johdosta, että EU:n uusi tietosuojalauseke rajoittaa yhdistyksen oikeutta ylläpitää jäsenrekisteriä ilman jäsenten nimenomaista suostumusta. Suostumukseksi on tulkittu jäsenmaksun maksaminen.
Seuran verkkosivun päivittämisestä on vastannut Olli Ruskomaa (7 e)
Seuran julkaisemia sukukirjoja - Genealogica Heikelianaa sekä osaa II:1  - on annettu häälahjoina suvun nuorille sekä myyty kappalehintaan 20 euroa suvun muille jäsenille ja muille kiinnostuneille.  Seuralla one delleen  runsaasti  Genealogica Heikeliana II:1 sukukirjaa myytäväksi ja jaettavaksi. Seuralla on lisäksi hallussaan Heikinheimo-suvun sotavainajat/Heikelska släktens krigsoffer -julkaisua.